רמון טיקרם

רמון פרמוד ג'וניור טיקרם (באנגלית: Ramon Pramod Junior Tikaram; נולד ב-16 במאי 1967) הוא שחקן תיאטרון קולנוע וטלוויזיה בריטי יליד סינגפור. 

ביוגרפיה
טיקרם נולד בסינגפור. הוא בנם של פרמוד טיקרם, פיג'י-הודי שהיה חייל בצבא הבריטי, ושל פטימה רוהני, סראוואקית. אחותו הצעירה היא הזמרת-יוצרת טניטה טיקרם. טיקרם הוא אחיינו של סר מוטי טיקרם , שהיה נשיא בית המשפט העליון הראשון של פיג'י העצמאית.

הוא למד ב-6 בתי ספר יסודיים בבריטניה ובגרמניה, אחר כך בשנת 1978 נשלח לבית הספר "Duke of York's Royal Military School" בדובר שבקנט. הוא למד משחק בתיאטרון הלאומי לנוער .

ב-1992 חתם טיקרם על חוזה הקלטות והקליט שני סינגלים ואלבום בשם "Chill and Kiss". באלבום השתתפו מוזיקאים שונים בהם האחים ביל  ואיאן נלסון  שניגנו בגיטרה ובסקסופון.

באוקטובר 2009 הוכרז שטיקרם ישתתף באופרת הסבון "איסטאנדרס" של BBC One. הוא שיחק בתפקיד קאדים שאה, אביה של אמירה שאה שהייתה דמות ותיקה בסדרה. הוא הופיע בתפקיד זה מ-17 בדצמבר 2009 ועד 29 באפריל 2010. הוא חזר להופיע בסדרה פעמיים נוספות בספטמבר 2011 ובינואר 2012. ב-2009 דיבב את הדמות גייב ולר במשחק הווידאו "Dead Space: Extraction".

ב-2012 שיחק טיקרם בתפקיד מלך סיאם בסיור הופעות בבריטניה של המחזמר "המלך ואני". בנובמבר 2012 השתתף בתסכית דרמה "Garro: Sword of Truth", חלק מסדרת "Horus Heresy", בתפקיד קפטן מייסר וארן.

ב-2013 הופיע טיקרם בתפקיד פרנדהל בסדרה "משחקי הכס". ב-2015 השתתף במיני-סדרה "רצח בדם קר". הוא דיבב את הדמות של דוריאן במשחק הווידאו "Dragon Age: Inquisition".

בשנת 2019 החל לשחק בסדרת הטלוויזיה האמריקאית "פניוורת'" את דמותו של המפקח ויקטור עזיז. 

דיסקוגרפיה
סינגלים
 Johnny's Coming Home (1992) הוצאה גרמנית DSB (Deutsche Schallplatten GmbH Berlin)
 Hey! (1992) הוצאה גרמנית DSB (Deutsche Schallplatten GmbH Berlin)
אלבום
 Chill and Kiss - ביל נלסון בגיטרה, איאן נלסון בסקסופון (1992) הוצאה גרמנית DSB

פילמוגרפיה
 שנה שם שם באנגלית תפקיד הערות 1996 קאמה סוטרה Kama Sutra: A Tale of Love ג'אי קומר 1996–1997 החיים האלה This Life פרדי 2000–2001 Dream Team פרשנט דטאני סדרת טלוויזיה 2002 קרוסרודס Crossroads אדי ויבר סדרת טלוויזיה 2003 החברה הגבוהה Mile High מאק אנג'ל 2004 עדות אילמת Silent Witness ראקש בנדרי בפרק "Nowhere Fast" 2005 The Mighty Boosh באנו סדרת טלוויזיה (בפרק "Fountain of Youth") 2006 Mischief Night אימי קאהן Krakatoa: The Last Days טוקאיה סרט טלוויזיה - דוקודרמה 2007–2009 My Spy Family מר וונג 2008 Dean Spanley נוואב של רנג'יפוט 2008–2009 בראשית Primeval מיק הרפר 2009–2012 איסטאנדרס EastEnders קאדים שאה 2009, 2013 Moving On שארן סארין / טוני סדרת טלוויזיה 2013 האב בראון Father Brown אומש וארמה בפרק "צורה חריגה" משחקי הכס Game of Thrones פרנדהל נא גזן בפרק "בנים שניים" 2013–2015 Man Down דום / דומיניק 2014–2016 עמק האושר Happy Valley פראווין באדל 2017-2015 רצח בדם קר Fortitude טוורניסדרת טלוויזיה; עונות 2-1 2015 סטלה Stella מר האני בעונה הרביעית Thunderbirds Are Go דוקטור פק דיבוב 2016 רציחות במידסומר Midsomer Murders לאנס אודן בפרק "A Dying Art" 2019 הקורבן The Victim סולומון מישרה מיני-סדרה פניוורת' Pennyworth  הבלש עזיז תפקיד ראשי (2 עונות); 18 פרקים 2019–הווה Brassic טרנס 14 פרקים 2020 מיי וג'ורג' Feel Good דייוויד סדרת טלוויזיה 2021 קתרינה The Great דוד ואמיה 3 פרקים 2024 כאוס Kaos כארון סדרת טלוויזיה של נטפליקס

קישורים חיצוניים

 "This Life's Ferdy not coming back" באתר BBC News Online, אוקטובר 2006
 "Making Mischief", Future Movies, נובמבר 2011

הערות שוליים

קטגוריה:שחקני קולנוע וטלוויזיה בריטים
קטגוריה:אנגלים ממוצא הודי
קטגוריה:מהגרים לממלכה המאוחדת
קטגוריה:בריטים שנולדו ב-1967